750 – Skal snakke om klima

Når jeg mener …
da sier jeg …
noe som skjer på grunn av noe annet

alle bedrifter som lager eller selger varer og tjenester

et mål på hvor varmt eller kaldt noe er

en lang periode med veldig lite til ingen regn eller snø

en samtale mellom to eller flere som prøver å bli enige om noe

naturen rundt oss, som luft, vann, jord, planter og dyr

noe som er bra, eller mindre dårlig for klima enn andre ting i samme kategori

når det blir så mye vann at områder som vanligvis er tørre blir dekket av vann, for eksempel ved at det regner masse eller mye snø smelter samtidig

å gjøre at det blir mindre av noe

et mål som er satt for å hjelpe klima

en bestemt type av for eksempel en plante eller et dyr, som et gran-tre eller en hund

noe du gjør for å løse et problem eller nå et mål

hvordan det typiske været er på en plass over lang tid. Det inkluderer forskjeller i vær, som regn og sol

å bruke naturen til å dyrke mat og andre planter, og til å ha hus-dyr

svært kraftig vær, som sterke stormer, hete-bølger eller kraftig regn

noe som kan brukes igjen og ikke tar slutt, som energi fra sol eller vind



Spørsmål og svar:
1. Hva er COP31?

Svar: COP er navnet på FNs klimatoppmøte. COP31 er årets møte, som er det 31. klimatoppmøtet FN har. Derfor har det fått tallet 31. COP31 skjer i byen Antalya i Tyrkia. 

2. Hvem deltar på COP31?

Svar: Politikere og ledere fra land, næringsliv og organisasjoner fra hele verden møtes på COP31 for å snakke om klima.

3. Nevn tre spesifikke saker de skal snakke om på møtet.

Svar: Det er flere punkter de skal snakke om. Riktige svar kan være:
-Hvordan vi bedre kan skifte over fra fossil energi til fornybar energi. 
-Hvordan land og bedrifter skal bruke penger på å bedre klima.
-Å redusere utslipp og avfall fra produksjon av varer.
-Hvordan vi kan beskytte folk og samfunn mot ekstremvær, tørke, flom, stigende havnivå og andre skader fra klimaendringer. 
-Hvordan vi kan sikre rent vann, nok mat og god helse for folket på en måte som også tar vare på naturen. Blant annet med mer klimavennlig jordbruk.

4. Hva betyr global oppvarming?

Svar: Global oppvarming betyr at jorda blir varmere på grunn av at vi mennesker slipper ut stoffer som skader miljøet og gjør at jorda varmer seg opp. 

5. Verden har sammen satt en grense for hvor mye planeten maks skal varme seg opp. Hvor mange grader er den grensen på?

Svar: Verden har blitt enige om at den globale oppvarmingen skal være på maks 1,5 grader.

6. Hva stod det i FN sin rapport om klima som kom ut i forrige uke?

Svar: I FN sin rapport stod det at verden ikke vil klare målet om maks 1,5 graders oppvarming. Selv om alle land gjør som de har lovet nå, holder ikke det. Da vil oppvarmingen bli på litt over 2 grader. 

7. Hva kan skje om jorda blir varmere enn grensen vi har satt oss?

Svar: Om vi ikke klarer å holde oppvarmingen under 1,5 grader vil det bli store endringer i klimaet. Vi er ikke sikre på alt som vil skje, men vi vet om noe av det. Det er blant annet mer ekstremvær som sterke stormer og lange hetebølger. Det vil bli både mer flom og mer tørke, noe som vil gjøre det vanskelig å dyrke mat. Noen arter av dyr og planter kan dø ut. Mennesker vil bli nødt til å flytte på grunn av klima. 

8. Norge hadde et mål om å kutte utslipp med 55 prosent innen 2030. Hvor mye utslipp har vi klart å kutte innen 2025? 

Svar: I 2025 hadde Norge kun klart å kutte utslippet sitt med 14 prosent.

Oppgave: Sett ordene på rett sted i teksten. Fasit.

COP gjennom tidene
COP er FN sitt topp-møte om klima. COP står for Conference Of the Parties. Alle COP-møter har et tall etter seg. Årets COP heter COP31 fordi det er det 31. COP-møtet. I Norge kaller vi også COP for (FNs) klimatoppmøte. 

Det aller første COP-møtet skjedde i Berlin i Tyskland i 1995. FN bestemte at verden trengte møter for å sammen bestemme hva vi skal gjøre for å redde klimaet. Møtet førte til en avtale kalt «Berlin-mandatet». Den handlet om at land som slapp ut mye farlig gass måtte kutte utslippet sitt. 

To COP-Møter har blitt spesielt kjente. Det er COP3 i Kyoto i 1997 og COP21 i Paris i 2015. Disse møtene førte til viktige avtaler om klima. 

Kyoto-avtalen var den første avtalen hvor land for-pliktet seg til konkrete tall for utslipp. Før det hadde landene bare sagt de ville slippe ut mindre gass, men ikke hvor mye. 

Paris-avtalen blir i dag sett på som den aller viktigste inter-nasjonale avtalen om klima. Nesten alle land i verden er med på avtalen. Det er viktig fordi det var første gang nesten alle land var med på å gjøre noe med klima-endringene. Alle landene satte seg konkrete mål om hvor mye de skulle kutte i utslipp.  

